paragraph_text: Zimsko prvenstvo Jugoslavije je bilo vaterpolsko ligaško natjecanje za klubove u Jugoslaviji koje se održavalo u zimskim mjesecima igrajući u zatvorenim bazenima, za razliku od prvenstva koje se odigravalo tijekom proljeća i ljeta u otvorenim ili improviziranim bazenima. Zimsko prvenstvo se održavalo između 1959. i 1972., a 1973. godine je ovo natjecanje zamijenio kup.